அரிகராலயா
'''அரிகராலயா''' (''Hariharalaya'', ஹரிஹராலயா, {{lang-km|ហរិហរាល័យ}}) என்பது ஒரு பண்டைய நகரமும், [[கெமர் பேரரசு|கெமர் பேரரசின்]] தலைநகரமும் ஆகும். இந்நகரம் [[கம்போடியா]]வின் சியாம் ரீப் நகருக்கு அண்மையில் இன்றைய ரொலுவோசு பிரதேசத்தில் அமைந்துள்ளது. இன்று இந்நகரில் [[பிராசாதப்ர கோ]], [[பராசாதபாகங்]] போன்ற [[8ம் நூற்றாண்டு|8ம்]]-[[9ம் நூற்றாண்டு|9ம்]] நூற்றாண்டுக் கால பண்டைய கெமர் அரசுக் கோவில்களே எஞ்சியுள்ளன.
 
 ==பெயர்க் காரணம்==
 [[File:Harihara Musée Guimet 897 1.jpg|right|thumb|இந்த 7ம் நூற்றாண்டுக் கால அரிகரனின் சிற்பம் [[கம்போடியா]]வின் நொம் தா நகரில் உள்ளது.]]
 &quot;அரிகராலயா&quot; என்பது கம்போடியாவில் அங்கோர்-காலத்துக்கு முற்பட்ட [[இந்து]]க் கடவுளின் பெயராகும். &quot;அரிகரன்&quot; என்பது அரி என்ற [[திருமால்|திருமாலையும்]], அரன் என்ற [[சிவன்|சிவனை]]யும் குறிக்கிறது. அரிஅரன் என்பது அரைப்பகுதி அரி என்ற திருமாலையும், மற்றைய அரைப்பகுதி அரன் என்ற சிவனையும் கொண்ட ஒரு ஆண் கடவுள் ஆகும்.
 
 ==வரலாறு==
 [[File:Bakong2.JPG|thumb|left|அரிகராலயாவில் [[முதலாம் இந்திரவர்மன்|முதலாம் இந்திரவர்மனால்]] கட்டப்பட்ட ஒரு மலைக்கோயில் [[பராசாதபாகங்|பாகாங்]].]]
 கிபி 8ம் நூற்றாண்டில் இறுதிப் பகுதியில், கம்போடியப் பேரரசன் [[இரண்டாம் செயவர்மன்]] [[தொன்லே சாப்]] ஏரிப் பகுதியின் பெரும் பிரதேசத்தைக் கைப்பற்றினான். இக்காலப்பகுதியில் இவன் அரிகராலயாவில் தனது தலைநகரை அமைத்தான்.&lt;ref&gt;O'Reilly, Dougald J.W. ''Early Civilizations of Southeast Asia''. Rowman &amp; Littlefield Pub Inc. 2006. {{ISBN|978-0-7591-0279-8}}. pp.123-124&lt;/ref&gt; ஆனாலும், இரண்டாம் செயவர்மன் கிபி 802 இல் அரிகராவில் அல்லாமல் [[மகேந்திர பர்வதம்|மகேந்திர பர்வதத்தில்]] வைத்துத் தன்னை நாட்டின் முழு அதிகாரம் கொண்ட அரசனாக அறிவித்தான். பின்னர், இவன் தனது தலைநகரை அரிகராலயாவுக்கு மீண்டும் மாற்றினான். இங்கேயே 835-ஆம் ஆண்டில் இறந்தான்.&lt;ref&gt;Freeman and Jacques, p.9.&lt;/ref&gt;
 
 இரண்டாம் செயவர்மனுக்குப் பின்னர் [[மூன்றாம் செயவர்மன்]] ஆட்சியில் அமர்ந்தான். அவனுக்குப் பின்னர் [[முதலாம் இந்திரவர்மன்]] ஆட்சியில் அமர்ந்தான். இவனது காலத்திலேயே [[பராசாதபாகங்]] என்ற மலைக்கோவிலும், இந்திரதடாகம் என அழைக்கப்படும் அகழியும் கட்டப்பட்டன.&lt;ref&gt;Coèdes, George (edited by Walter F. Vella; translated by Susan Brown Cowing). ''The Indianized states of Southeast Asia''. University of Hawai`i Press. 1986. {{ISBN|978-0-8248-0368-1}}. p.110ff&lt;/ref&gt; 881-ஆம் ஆண்டில் பாகாங் கோவிலில் முதலாம் இந்திரவர்மன் [[இலிங்கம்]] ஒன்றை வைத்து குடமுழுக்கும் செய்வித்தான். இதற்கு சிறீ இந்திரேசுவரன் எனப் பெயரிட்டான். இப்பகுதியில் 880 ஆம் ஆண்டில் [[பிராசாதப்ர கோ]] (புனிதமான காளை) என்ற சிறிய கோவில் ஒன்றையும் இவன் கட்டினான். 889 இல் இந்திரவர்மனின் மகன் [[முதலாம் யசோவர்மன்]] ஆட்சியேறினான். இவன் இந்திரதடாகத்தின் நடுவில் ஒரு செயற்கைத் தீவை அமைத்து அங்கு லோலெய் என்ற கோவிலைக் கட்டினான்.&lt;ref&gt;Freeman and Jacques, p.202&lt;/ref&gt; யசோவர்மன் சியாம் ரீப் கருக்கு அருகாமையில் அங்கோர் தோம் பகுதியில் [[யசோதரபுரம்]] என்ற புதிய நகரை நிர்மாணித்தான். இதனையே அவன் தனது தலைநகராகக் கொண்டு ஆட்சி செய்தான். இங்கு புனொம் பாக்காங் என்ற மலைக்கோயில் ஒன்றையும் கட்டினான். 1170களில் [[சாம்பா]]வில் (இன்றைய நடு மற்றும் தெற்கு [[வியட்நாம்]]) இருந்து ஆக்கிரமிக்கப்படும் வரையில் இது தலைநகராக இருந்தது.&lt;ref&gt;Freeman and Jacques, பக்.9.&lt;/ref&gt;
 
 ==மேற்கோள்கள்==
 * Freeman, Michael and Jacques, Claude. ''Ancient Angkor''. River Books. 2006. {{ISBN|974-8225-27-5}}.
 * Falser, Michael. ''The Pre-Angkorian Temple of Preah Ko. A Sourcebook of the History, Construction and Ornamentation of the Preah Ko Style''. White Lotos Publication. Bangkok 2006. (200 pages, {{ISBN|974-480-085-2}})
 
 ==குறிப்புகள்==
 {{reflist|2}}
 
 {{coord|13|20|N|103|58|E|source:nowiki_region:KH_type:landmark|display=title}}
 
 [[பகுப்பு:கம்போடிய இந்துக் கோயில்கள்]]
 [[பகுப்பு:கம்போடிய வரலாறு]]